z a p i s n i k
 12. SEJE IZVRŠNEGA ODBORA NTZS, 
dne 07.04.2011, ob 18.00 uri, Železna cesta 8a, Ljubljana.
Prisotni člani IO:  Marjan Hribar, Matija Krnc, Božo Šetina, Igor Petrovčič, Janez Bončina, Peter Žibrat, Branko Mihorko, Igor Novel, Robert Smodiš, Janez Pezelj;
Ostali:
 Danijel Šarlah, Drago Škerget;
Opravičili: Mitja Horvat, Boštjan Tancer;
Odsoten: Jure Koščak;
Predlagan naslednji dnevni red:

Predlagani dnevni red:
1. Potrditev dnevnega reda

2. Obravnava stanja v mladinski in kadetski moški reprezentanci

Sejo je odprl predsednik NTZS mag Marjan Hribar.
Sklepčnost je zagotovljena (prisotnih 10 članov z glasovalno pravico).
Predsednik je uvodoma pozdravil vse prisotne. 
ADD 1  G. Hribar odpre razpravo k 1. točki dnevnega reda.

Razširi se dnevni red in sicer doda se točka 3. Tekoče zadeve.
Potrjeni dnevni red
1. Potrditev dnevnega reda

2. Obravnava stanja v mladinski in kadetski moški reprezentanci

3. Tekoče zadeve
Soglasno je bil dnevni red sprejet.

Sklep 1: Izvršni odbor NTZS sprejme predlagani dnevni red z dodano 3. Točko dnevnega reda, tekoče zadeve.
ADD 2  G. Hribar uvodoma na kratko predstavi pravnika Draga Škergeta. Zahvali se mu za volontersko, nesebično pomoč NTZS.
Poda domneve, ki so začele krožiti pred enim tednom glede selektorja kadetskih in mladinskih moških reprezentanc, glede domnevnega nespodobnega ravnanja. 
Zadeva je bila obravnavana tudi na seji Strokovnega sveta NTZS. Želi, da obravnavamo to tematiko v okviru naših pristojnosti. Še enkrat ponovi, da kot predsednik NTZS govori o domnevnem nespodobnem ravnanju in vsakršno prejudiciranje krivde ostro zavrača.

Prebere posredovani pisni dokument, ki podaja podatke o govoricah, ki krožijo v stroki.

G. Bončina povzame dogajanje in sklepe zadnje seje Strokovnega sveta NTZS. Pove, da je selektor za kadete in mladince na seji vse obtožbe zanikal in v ponedeljek, 04. aprila 2011 podal odstop z mesta selektorja kadetskih in mladinskih moških reprezentanc.
G. Hribar prebere pismo, ki ga je posredoval selektor.
Odpre se razprava na tematiko med člani izvršnega odbora NTZS.
Zaradi občutljivosti tematike imena in razprava nista v celoti povzeta.
Soglasno so bili potrjeni naslednji sklepi:
Sklep 2: Izvršni odbor NTZS se je seznanil z odstopom selektorja za kadete in mladince moških reprezentanc in ga sprejema.

Sklep 3: Izvršni odbor NTZS se je seznanil s problematiko v kadetski in mladinski moški reprezentanci.
Sklep 4: Izvršno odbor NTZS pooblašča predsednika NTZS, mag. Marjana Hribarja, da sprovede vse zakonite postopke potrebne za zaščito integritete bivšega selektorja in Namiznoteniške zveze Slovenije ter ugotovitve dejanskega stanja navedb.
ADD   3. G. Hribar odpre razpravo na 3. točko dnevnega reda Tekoče zadeve.
ADD 3.1. G. Šarlah poda informacijo o prošnji MRNTZ o spremembi datuma tekmovanj TOP mlajših kadetov.
ADD 3.2. G. Novel vpraša o novem zaposlenem na NTZS. Vpraša kako je bila zaposlena nova sodelavka.
G. Hribar odgovori, da je bila zaposlena Sajda Slatinšek in sicer v skladu z novim organigramom NTZS in v skladu s Statutom, ki mu omogoča podpisovanje pogodb, med drugimi tudi sponzorskih. Ocenjuje, da je bilo to nujno, saj je zaradi povečanega obsega dela nemogoče, da bi to delo opravljala samo ena oseba. Pogodba je bila sklenjena na podlagi javnega razpisa in izbrana kot kandidatka, ki je izpolnjevala vse pogoje.
ADD  3.3. G. Pezelj predlaga, da glede dopisa predstavnika NTK Radlje ob Dravi, Vojka Luknerja, da mu prijazno odgovorimo na dopis in nadaljujemo dobro komunikacijo s klubi.

G. Šarlah pove, da se postopki na Disciplinski komisiji NTZS izvajajo in je bil ta dopis posredovan tudi njim. Odgovor g. Luknerju bomo poslali v najkrajšem možnem času.

ADD  3.4. G. Bončina pove, da je potrebno imenovati vršilca dolžnosti selektorja za kadetsko in mladinsko moško reprezentanco.
G. Šetina predlaga, da se g. Bončina kot predsednik Strokovnega sveta NTZS pogovori z najbolj primernimi kandidati in nas obvesti o rezultatih.

ADD  3.5. G. Hribar obvesti prisotne o dopisu, ki mu ga je posredovali Jan Žibrat. V njem prosi za pomoč in želi, da bi bil Marjan Oražem njegov osebni trener. Želi, da bi NTZS namenila za to tudi določena sredstva.
G. Hribar pove, da je seznanjen s problematiko treningov za vse igralce, zato skupaj s  stroko razmišlja o ustanovitvi namiznoteniškega centra. Predlaga, da se za naslednjo sejo pripravi konkreten predlog. Sam pa se bo do tedaj pogovoril z Jožetom Urhom o možnosti sodelovanja.
ADD 3.6. G Novel opozori na neustreznost tekmovanja DP za mlajše kadete, saj je bil urnik zelo obremenjujoč za igralce. 

G. Bončina razloži, da je bil v preteklosti turnir dvodneven, vendar zaradi manjše količine prijav ni bilo smiselno izpeljati tekmovanja v dveh dneh.

ADD 3.7. G. Šetina želi, da se rezultati Pokalnega tekmovanja objavijo tudi na spletni strani NTZS.

Sklep 5: Izvršni odbor NTZS pooblašča predsednika Strokovnega sveta, Janeza Bončino, da opravi razgovore z morebitnimi kandidati in predlaga imenovanje vršilca dolžnosti selektorja za kadetsko in mladinsko moško reprezentanco Izvršnemu organu NTZS, ki ga lahko potrdi na korespondenčni seji.
 Seja je bila zaključena ob 20.20 uri.
Predsedujoči:





           Zapisal: 
Mag. Marjan HRIBAR




     Danijel Šarlah
   

